Սամվել Ֆարմանյան

Սամվել Ժորայի Ֆարմանյան (), հայ քաղաքական գործիչ, Հայաստանի Հանրապետության Ազգային ժողովի նախկին պատգամավոր։

Կրթություն 
 1995 թ. ոսկե մեդալով ավարտել է Գյումրու Ակադեմիական վարժարանի հումանիտար հոսքը: 
 1999 թ. գերազանցության դիպլոմով ավարտել է Երևանի պետական համալսարանի պատմության ֆակուլտետի բակալավրիատը՝ պատմաբանի որակավորմամբ։
 2001 թ. գերազանցությամբ ավարտել է Երևանի պետական համալսարանի պատմության ֆակուլտետի մագիստրատուրան։
 2003 թ. գերազանցությամբ ավարտել է Շվեդիայի Լունդի համալսարանի մագիստրատուրան՝ պատմության մագիստրոսի որակավորմամբ։
 2004 թ. ավարտել է ԵՊՀ ազգագրության ամբիոնի ասպիրանտուրան` ղեկավարությամբ ՌԴ ԳԱ թղթակից-անդամ, աշխարհահռչակ ճապոնագետ Սերգեյ Արությունովի։ Պատմական գիտությունների թեկնածու։ Հեղինակ է «Ճապոնական հրաշքն ու ճապոնացիները» մենագրության, գիտական և հրապարակախոսական հոդվածների։

Աշխատանքային գործունեություն 
 2003-2005 թթ. - աշխատել է «Բաց հասարակության ինստիտուտի օժանդակության հիմնադրամի» հայաստանյան մասնաճյուղում որպես «Քաղաքացիական հասարակություն» և «Զանգվածային լրատվության միջոցներ» ծրագրերի համակարգող։
 2005-2006 թթ. - ԱԺ նախագահի խորհրդական արտաքին քաղաքականության և արտաքին կապերի հարցերով։
 2008 թ. ապրիլ-մայիսին - ՀՀ նախագահի ռեֆերենտ։
 2008 թ. մայիսի 20-ին ՀՀ Նախագահի հրամանագրով նշանակվել է ՀՀ Նախագահի մամուլի քարտուղար։
 2010 թ. մարտի 12-ին ՀՀ Նախագահի հրամանագրով ազատվել է ՀՀ Նախագահի մամուլի քարտուղարի պաշտոնից։
 2010-2012 թթ. աշխատել է որպես ՀՀ հանրային հեռուստաընկերության և ՀՀ հանրային ռադիոընկերության լրատվական և վերլուծական հաղորդումների տնօրեն։
2012 թ. մեծամասնական ընտրակարգով ԱԺ պատգամավոր է ընտրվել Նոր Նորքի N2 ընտրատարածքից։ 
2017 թ. ԱԺ պատգամավոր է ընտրվել համամասնական ընտրակարգով։ 
2015-2018 թթ. եղել է Եվրոպայի խորհրդի խորհրդարանական վեհաժողովի (ԵԽԽՎ) պատգամավոր, 2016 թ. ընտրվել ԵԽԽՎ Մարդու իրավունքների և իրավական հարցերի հանձնաժողովի նախագահի տեղակալ։ 
 2011 թվականից դասավանդում է ԵՊՀ պատմության ֆակուլտետում։

Հասարակական գործունեություն 
 1998-2001 թթ. - ԵՊՀ պատմության ֆակուլտետի ուսանողական գիտական ընկերությունը և ուսանողական խորհրդի նախագահ։
 2006 թ. հիմնադրել է «Շվեդիայի գիտակրթական հաստատությունների հայ շրջանավարտների ասոցիացիա» հասարակական կազմակերպությունը։

Քաղաքական գործունեություն 
 2007 թ. մայիսի 12-ին մասնակցել է ԱԺ ընտրություններին թիվ 2 ընտրատարածքում՝ զբաղեցնելով 2-րդ տեղը։
 2012 թ. մայիսի 6-ին ընտրվել է ՀՀ Ազգային ժողովի 5-րդ գումարման պատգամավոր թիվ 2 ընտրատարածքից։ ՀՀ ԱԺ Արտաքին հարաբերությունների մշտական հանձնաժողովի անդամ։
 Ղեկավարում է հայաստանյան պատվիրակությունը ԵՄ-Հայաստան Խորհրդարանական համագործակցության հանձնաժողովում։
 ԵԽԽՎ հայաստանյան պատվիրակության անդամ է։
 Ղեկավարում է Ճապոնիայի, Կորեայի, Շվեդիայի, Նորվեգիայի, Դանիայի և Ֆինլանդիայի հետ պատգամավորական բարեկամության խմբերը։
 2018 թ․-ից հեռացել է քաղաքականությունից՝ հիմադրելով «Քառյակ մեդիան»։

Պարգևներ 
 «ՀՀ զինված ուժեր. 20 տարի» հոբելյանական մեդալ
 Հայաստանի ֆուտբոլի ֆեդերացիայի շնորհակալագիր
 Երախտագիտության մեդալ

Ընտանիք 
Ամուսնացած է Լիլիթ Մխիթարյանի հետ, ունի երկու զավակ` Դավիթը և Նարեն։

Տես նաև 
 Քառյակ մեդիա

Ծանոթագրություններ 

Հայ քաղաքական գործիչներ
ՀՀ ԱԺ 5-րդ գումարման պատգամավորներ
ՕԵԿ անդամներ
ՄԻԱԿ անդամներ
ԵՊՀ պատմության ֆակուլտետի շրջանավարտներ
ՀՀ ԱԺ 6-րդ գումարման պատգամավորներ
Երախտագիտության մեդալակիրներ
Հայ հասարակական գործիչներ
Քառյակ մեդիա